Լյուկ Հեմինգս

Լյուկ Ռոբերտ Հեմինգս (, ), ավստրալիացի երգիչ-երգահան և երաժիշտ, առավել հայտնի է որպես ավստրալիական 5 Seconds of Summer փոփ ռոք խմբի անդամ։ Սկսած 2014 թվականից, 5 Seconds of Summer-ը վաճառել է ալբոմների ավելի քան 10 միլիոն օրինակ, համերգների 2 միլիոնից ավելի տոմսեր և խմբի երգերի սթրիմինգը կազմում է 7 միլիարդ, ինչը նրանց դարձնում է ավստրալայի պատմության մեջ ամենահաջողակ արտիստներից մեկը։

Վաղ կյանք 
Ծնվել է 1996 թվականի հուլիսի 16-ին և մեծացել է Ավստրալիայի Նոր Հարավային Ուելս նահանգի Ֆրիմենս Ռիչ քաղաքում։ Նրա հայրը Էնդրյու Հեմինգսն է, որը նախկինում աշխատում էր որպես տեխնիկական սպասարկման աշխատակից, իսկ մայրը՝ Լիզ Հեմինգսը, նախկին հաշվապահ է, որը դարձել է ավագ դպրոցի մաթեմատիկայի ուսուցիչ, այժմ աշխատում է լուսանկարչության ոլորտում։ Հեմինգն ունի երկու ավագ եղբայր՝ Բենը և Ջեքը, ովքեր նախկինում աշխատում էին որպես շինարարներ, իսկ հիմա փողոցային հագուստների լեյբլ ունեն։ Երբ նա 10 տարեկան էր, Հեմինգս եղբայրները նրան կիթառ նվագել են սովորեցնում, իսկ ավելի ուշ խորհուրդ են տալիս պրոֆեսիոնալ պարապունքների գնալ և ՅուԹյուբյան հոլովակներից գործիքին տիրապետել սովորել։ Ի վերջո, Հեմինգսը սկսում է փողոցային ելույթներով զբաղվել իր ամբողջ պատանեկության ընթացքում։

7-րդ դասարանում Հեմինգսը փոխում է դպրոցը և սկսում է հաճախել Նորուեսթի Քրիստոնեական Քոլեջ, որտեղ հանդիպում է խմբի ապագա գործընկերներ Քալում Հուդի և Մայքլ Քլիֆորդի հետ, հետագայում պարզվում է, որ նրան սկզբում չեն սիրել և որ նա համարվում էր Քլիֆորդի «թշնամին»։ Ի վերջո, Հեմինգսը ընկերանում է Հուդի հետ, երբ նրանք դպրոցական տաղանդների շոուում կատարում են Secondhand Serenade խմբի երգերի քավերները, իսկ հետագայում ընկերանում է Քլիֆորդի հետ, երբ իմանում է, որ նրանք նույն երաժշտական ճաշակն ունեն։

Այն բանից հետո, երբ խումբը սկսեց հայտնի դառնալ, Հեմինգսը շարունակեց ուսումն ավագ դպրոցում՝ անցնելով հեռավար ուսուցման։ 2013 թվականին նա ավարտել է 12-րդ դասարանը։

Կարիերա 

2011 թվականին, 14 տարեկանում Հեիմնգսը սկսեց ՅուԹյուբում տեղադրել երգերի քավեր տարբերակների հոլովակներ՝ «hemmo1996» անվան տակ։ Հեմինգսի առաջին հոլովակը Մայք Պոսների «Please Don't Go» երգի քավերն էր, որը հրապարակվել է 2011 թվականի փետրվարի 3-ին։ Երբ Հեմինգսի քավերները սկսեցին ՅուԹյուբում հայտնի դառնալ, նա Հուդին և Քլիֆոդին հրավիրում է միանալ իր հոլովակներին։ Ի վերջո, տրիոն հոլովակների համար հրավիրում է ընդհանուր ընկեր Էշթոն Իրվինին, այդպես ձևավորելով 5 Seconds of Summer խմբի ներկա կազմը  ։ Մի քանի ամիս երգերի քավեր տարբերակներ հրապարակելուց հետո խումբը սկսեց գրավել ձայնագրման լեյբլների ուշադրությունը, ի վերջո պայմանագիր կնքելով Sony/ATV Music Publishing լեյբլի հետ։ Այդ ժամանակից ի վեր Հեմինգսը խմբի հետ թողարկել է չորս ստուդիական ալբոմներ՝ «5 Seconds of Summer» (2014), «Sounds Good Feels Good» (2015), «Youngblood» (2018) և «Calm» (2020)։

Խմբից բացի, Հեմինգսը նաև մոդելի կարիերայով է զբաղվում։ Խումբը պայմանագիր ունի Wilhelmina Models-ի հետ։ 2019 թվականի փետրվարին Հեմինգսը այցելել է Նյու Յորքի նորաձևության շաբաթը, դեբյուտ կատարելով որպես մոդել և քայլել է Ֆիլիպ Փլեյնի 2019 թվականի աշուն-ձմեռ «Ready-To-Wear» հավաքածուի ցուցադրության պոդիումում։ 2019 թվականի հուլիսին Հեմինգսը նկարահանվել է «Numéro»-ի հոլովակում։ 2019 թվականի դեկտեմբերին Հեմինգսը հայտնվել է «Glass Man» ամսագրի շապիկին։

Անձնական կյանք 
2015 թվականին Հեմինգսը սկսել է հանդիպել Արզայլեյա Ռոդրիգեսի հետ այն բանից հետո, երբ նրանք ծանոթացել են Քայլի Ջենների ծննդյան երեկույթի ժամանակ։ Զույգը բաժանվել է 2017 թվականի մայիսին։ 2018 թվականի օգոստոսին հաստատվել է, որ Հեմինգսը հանդիպում է երգչուհի Սիերա Դիթոնի հետ։ Զույգը ներկա պահին ապրում է Լոս Անջելեսում։

2020 թվականին Հեմինգսի ունեցվածքը կազմում է 25 միլիոն դոլար։

Սկավառակագրություն

Հեղինակ

Ծանոթագրություններ

Արտաքին հղումներ 

Ավստրալիացի երաժիշտներ
Ավստրալիացի երգիչներ
Ավստրալիացի երգահաններ
Ավստրալիացի մոդելներ
21-րդ դարի երգիչներ